หุ้น26เม.ย.ปรับฐานลด 8.48 จุด
หุ้นไทย 26 เม.ย. เคลื่อนไหวในแดนลบก่อนปิดที่ 1,096.95 จุด ลดลง 8.48 จุด มูลค่าการซื้อขาย 28,394.64 ล้านบาท
26 เม.ย. 2554

หุ้นไทย 26 เม.ย. เคลื่อนไหวในแดนลบก่อนปิดที่ 1,096.95 จุด ลดลง 8.48 จุด มูลค่าการซื้อขาย 28,394.64 ล้านบาท
ดัชนีตลาดหลักทรัพย์แห่งประเทศไทย วันที่ 26 เม.ย. เคลื่อนไหวอยู่ในแดนลบตลอดทั้งวัน อยู่ระหว่าง 1,091.29 - 1,101.04 จุด จนกระทั่งปิดตลาดที่ 1,096.95 จุด ลดลง 8.48 จุด หรือ 0.77% มูลค่าการซื้อขาย 28,394.64 ล้านบาท
นายปริณทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) ฟาร์อีสต์ กล่าวว่า ตลาดหุ้นไทยที่ปรับลดลงในวันนี้เป็นการปรับฐานระยะสั้น หลังจากปรับเพิ่มขึ้นมามากในช่วงที่ผ่านมา นอกจากนี้ยังเป็นเพราะตลาดขาดปัจจัยบวกใหม่ๆ เข้ามาผลักดันตลาด 
สำหรับเหตุการณ์ปะทะบริเวณชายแดนไทย-กัมพูชา กลับเข้ามาเป็นปัจจับทางจิตวิทยา ที่มีอิทธิพลต่อตลาดหุ้นในระยะสั้น
"วันพรุ่งนี้ หากไม่มีปัจจัยบวกใหม่ๆ เข้ามาก็มีโอกาสที่ดัชนีจะปรับลดลงไปได้อีกเล็กน้อย แต่หากมีข่าวดีเข้ามาอาจจะทำให้ดัชนีรีบาวด์ขึ้นมาได้ โดยคาดว่า ดัชนีจะเคลื่อนไหวอยู่ระหว่างแนวรับ 1,080-1,090 จุด และแนวต้าน 1,100-1,105 จุด"นายปริญทร์กล่าว
มูลค่าซื้อขาย 5 อันดับ  
JAS  ปิด 3.42 บาท +0.20 บาท หรือ 6.21%BBL   ปิด 171.00 บาท -5.00 บาท หรือ 2.84%BANPU  ปิด 752.00 บาท -8.00 บาท หรือ 1.05%SCB  ปิด 117.50 บาท -1.00 บาท หรือ 0.84%PTT  ปิด 376.00 บาท -3.00 บาท หรือ 0.79%